Sawisé Perang Salib Kapindho, dinasti Zengid kang kasil nguwasani Suriyah katutan geger karo Mesir pimpinan dinasti Fatimiyah, kang dipungkasi kanthi dadi sijiné Mesir lan Suriyah ing pimpinan Shalahudin Al-Ayyubi. Shalahudin Al-Ayyubi banjur nggunakaké kuwasane kanggo ngrebut Yerusalem nalika taun 1187. Perang Salib katelu iki dibawahi para raja Éropah, kaya ta: Friedrich I Barbarosa saka Jerman, Richard I Lionheart saka Inggris lan Phillip II saka Prancis. Nanging ing jerone para raja mau ana prakara, banjur Friedrich mati kelep, Richard dicekel (diculake sawisé dibayar kanthi larang), nanging Phillip rikat-rikat mbalik ing Prancis kanggo ngrebut Inggris sasuwéné Richard disandra.